अक्सर कई लोग ऑफिस में अपनी स्थिति बेहतर करने को अपने सहकर्मियों या वरिष्ठ लोगों से सलाह लेते हैं, जो उन्हें कड़ी मेहनत करने का मशविरा देते हैं।
बेहतर लीडर वह होता है, जिसे पता हो कि लक्ष्य तक पहुंचने के लिए सर्वश्रेष्ठ मार्ग कौन-सा है। लीडर बनने के लिए सिर्फ मेहनत करना काफी नहीं। आप ऑफिस में बॉस द्वारा दिए गए कार्यों को बाकी साथियों की तुलना में अच्छे से करना जानते हैं, पर यदि आप अन्य लोगों से सामंजस्य नहीं बना पाते हैं तो लीडर की भूमिका नहीं निभा सकते। अक्सर कई लोग ऑफिस में अपनी स्थिति बेहतर करने को अपने सहकर्मियों या वरिष्ठ लोगों से सलाह लेते हैं, जो उन्हें कड़ी मेहनत करने का मशविरा देते हैं। लेकिन अपनी नेतृत्व क्षमता प्रदर्शित करने के लिए मेहनत ही एकमात्र साधन नहीं है, आप अपनी प्रतिभा , योग्यता, परिपक्वता व विश्वसनीयता सही ढंग से और सही लोगों तक पहुंचाकर भी अपनी नेतृत्व क्षमता का प्रदर्शन कर सकते हैं।